
	[bookmark: nev]KASSAY SÁRA
kassaysariii@gmail.com
Klinikai Pszichológia: felmérés és beavatkozás
BA, 5. félév
Babeș-Bolyai Tudományegyetem

	
[bookmark: _GoBack]






Témavezető:
	Dr. Tamás Borbála
adjunktus, RO BBTE




Nincs okozat ok nélkül – Illuzórikus korreláció, a divergens gondolkodás és az élettel való elégedettség összefüggései

A mágikus gondolkodás téveszme, amely szerint az ember eszméi, gondolatai, cselekedetei, szavai vagy szimbólumai befolyásolhatják az anyagi világ eseményeit. Ez a gondolkodásmód ok-okozati kapcsolatot feltételez az egyén belső tapasztalatai és a külső fizikai világ között. Kutatásunk célja feltárni a felnőttkori mágikus gondolkodás, illuzórikus hiedelmek, kreatív gondolkodás, élettel való elégedettség és konspirációs gondolkodás közötti kapcsolatokat. A vizsgálatban 143 személy (108 nő, 35 férfi) vett részt, korrelációs keresztmetszeti design alapján. A konspirációs hitet a Generic Conspiracist Beliefs Scale, az illuzórikus hiedelmeket az Illusory Beliefs Inventory, az élettel való elégedettséget a Satisfaction with Life Scale magyar verziója, a kreativitást pedig az Appendix Kaufman Domains of Creativity Scale mérte, amely a kreativitás 5 formáját vizsgálta (mindennapi, mechanikus, tudományos, művészi és teljesítmény). Eredményeink szerint az élettel való elégedettség nem függ össze sem a konspirációs gondolkodással, sem az illuzórikus hiedelmekkel, sem a kreativitás globális formájával, kivéve a mindennapi kreativitás alskálát. Megállapítottuk, hogy az illuzórikus hiedelmek és a konspirációs gondolkodás szorosan korrelálnak, az előbbi előrejelzi az utóbbit. Továbbá az illuzórikus hiedelmek és a kreativitás globális formája között is kapcsolat van, a tudományos kreativitást kivéve, amely nem mutat összefüggést más kreativitásformákkal.



